Lolland-Falsters Stifts-Tidende, 1846-12-28
Jndenlandske Efterretninger. Finants-Regnskabet for 1845 vil i disse Dage blive offentliggjort. "Berl. Tid." anfører foreløbigen, at Resultatet er særdeles gunstigt. Paa Statsgjælden er i det anførte Aar betalt over 2 Millioner Rbd., omtrent een Million Rbd. mere end hvortil dette Afdrag i Budgettet var opført, og desuagtet viser Regnskabet et Overskud eller at Jndtægterne have oversteget Udgifterne med 300,000 Rbd. Næsten alle indirecte Afgifter ere stegne i Sammenligning med Regnskabet for 1844. Saaledes udgjorde Told- og Consumtions-Jndtægterne for Kongeriget 3,806,000 Rbd. (i Aaret 1844 kun 3,654,000 Rbd.). Told-Jntraderne i Hertugdømmerne have derimod aftaget 27,000 Rbd. Sundtolden er stegen omtrent 40,000 Rbd. De vestindiske Besiddelser have givet Overskud af 151,000 Rbd. (i Aaret 1844 kun 8,800 Rbd.). Ogsaa Renterne af Activerne ere stegne omtrent 20,000 Rbd. og Post-Jntraderne 12,000 Rbd. Stempelpapiirs=Afgiften for Kongeriget er ligeledes atter stegen med 26,000 Rbd. – "Med Hensyn til Udgifterne, siger "Berl. Tid.", da finde vi ikke nogen mærkelige Forandringer eller betydelige Afvigelser, fra de Summer, hvortil de forskjellige Udgiftsposter vare ansatte i Budgettet, med Undtagelse af de uforudseelige og ubestemte Udgifter, som ere opførte i Budgettet med 600,000 Rbd., men de virkelige Udgifter andrage omtrent 830,000 Rbd. Men herom kunne vi ikke have nogen Mening saalænge man ikke kjender til Regnskabets Bi lage, som ere under Trykken og vil først udkomme i Lobet af Januar Maaned. Pensionslisten er iøvrigt aftagen omtrent 20,000 Rbd.;De kjøbenhavnske Valg af Stænderdeputerede ere tilende. De tolv Deputerede ere: Etatsr. Hvidt (610 St.), Directeur H. P. Hansen (594 St.), Advocat Lehmann (557 St.), Pastor Monrad (530 St. Gross. A. Hansen (528 St.), Gross. Meinert (524 St.), Direct. Duntzfeldt (523 St.), Mag. Hammerich (514 St.), Jernstøber Lunde (504 St.), Agent Lund (499 St.), Brygger Jacobsen (449 St.), Urtekræmmer Øst (416. St.). De Tolv, som dernæst have de fleste Stemmer, ere: Capitain Herfort (379 St.), Grosserer Owen 376 St.), Overretsassessor Holm (372, St.), Directeur Borgen (308 St.), Professor David (286 St.), Uhrmager Kyhl (268 St.), Brygger Bierre (267 St.), Tobaksfabriker Bonnesen (259 St.), Major Prætorius (255 St.), Maler Troels Lund (231 St.), Justitsr. Wroblewsky (198 St.), Gross. Sals (195 St.),- Af 1710 Vælgere mødte kun 653, eller 38 af hvert Hundrede, og selv disse Mødende stemte langtfra ikke Alle paa det hele Antal Deputerede og Suppleanter, thi det er kun imellem Halvdelen og Totrediedelen af samtlige Vota, hvortil de Modende vare berettigede, at Antallet af de virkeligt afgivende Stemmer falder. - Hvorledes Jnteressen for Stændervalgene efterhaanden er aftagen i Hovedstaden, og følgelig Antallet af mødende Vælgere, trods de gjentagne Opfordringer til dem om at opfylde denne Borgerpligt, der ere udgaaede fra Bladene af alle Farver, dette sees af nedenstaaende Oversigt: Den første Gang mødte 1284 af 1692 Vælgere (76 af 100), den anden Gang 937 af 1643 (58 af 100), og nu ved den tredie Valgperiodes Begyndelse kun 653 af 1710; med andre Ord kun netop halvt saa mange af hvert hundrede Vælgere som i Aaret 1835. (B. T.)